EkBass/fiwiki-20250220-pages-articles huggingface dataset:
Piotr Kusiewicz

Piotr Kusiewicz (s. 30. kesäkuuta 1953 Gdańsk) on puolalainen laulaja (tenori), pianisti ja musiikkipedagogi.Piotr Kusiewicz Culture.pl Kusiewicz opiskeli Gdańskin musiikkiakatemiassa pianonsoittoa Zbigniew Śliwińskin johdolla ja valmistui vuonna 1977. Lauluopinnoistaan Jerzy Szymańskin johdolla hän valmistui vuonna 1980. Vuonna 1978 Kusiewicz sai ensipalkinnon ja kaksi erikoismainintaa 13. kansainvälisessä Antonín Dvořák -laulukilpailussa Karlovy Varyssa. Kusiewicz on luonut kansainvälisen uran konsertti- ja oopperalaulajana. Kapellimestareita, joiden kanssa hän on tehnyt yhteistyötä, ovat olleet muiden muassa Leonard Bernstein, Charles Dutoit, Daniele Gatti, Adrian Leaper, Kazimierz Kord, Antoni Wit, Jacek Kaspszyk, Krzysztof Penderecki, Jerzy Katlewicz, Tomasz Bugaj ja Stefan Stuligrosz. Kusiewicz on tehnyt yhteistyötä myös vanhaan musiikkiin erikoistuneiden kokoonpanojen kanssa. Kusiewiczin barokkiohjelmistoon kuuluu oratorioita sekä Claudio Monteverdin ja Georg Friedrich Händelin oopperoita. Hänen ohjelmistonsa ulottuu nykymusiikkiin, ja säveltäjät ovat usein antaneet teoksiaan hänen kantaesitettävikseen. Säveltäjiä, joiden modernia musiikkia Kusiewicz on tulkinnut, ovat olleet muiden muassa Witold Lutosławski, Krzysztof Penderecki, Krzysztof Baculewski, Wojciech Kilar, Juliusz Łuciuk, Edward Pałłasz, Krzysztof Szwajgier, Paweł Łukaszewski ja Bernadetta Matuszczak. Kusiewicz esiintyi yhtenä solisteista Karol Szymanowskin Król Roger -oopperan esityksissä Charles Dutoit'n johtaman Montrealin sinfoniaorkesterin kanssa Pariisissa, Montrealissa, New Yorkin Carnegie Hallissa ja Tokiossa.Piotr Kusiewicz Naxos Levytyksiä Kusiewicz on tehnyt esimerkiksi Naxokselle, Eratolle ja Polskie Nagrania Muzalle. Lokakuussa 2004 Kusiewicz esiintyi Szczecinin filharmonikkojen kanssa sekä pianistina että laulajana tulkitsemalla Johann Sebastian Bachin kantaatin BWV 189 ja Henryk Góreckin pianokonserton. Pianistina Kusiewicz on usein myös säestänyt puolalaisia laulajia, kuten Urszula Mitręgaa, Jadwiga Rappéa ja Jerzy Mechlińskia. Hän on johtanut Gdańskin musiikkiakatemian vokaalimusiikin laitosta. Hän on opettanut ja luennoinut myös useissa muissa paikoissa sekä johtanut barokkimusiikin tulkintakursseja. Vuonna 2008 Kusiewicz sai Pro Ecclesia et Pontifice -mitalin. == Lähteet == Luokka:Puolalaiset oopperalaulajat Luokka:Tenorit Luokka:Puolalaiset pianistit Luokka:Musiikkipedagogit Luokka:Vuonna 1953 syntyneet Luokka:Elävät henkilöt
Lhaki Dolma

Lhaki Dolma () on bhutanilainen näyttelijä ja poliitikko, joka valittiin maansa parlamentin ylähuoneeseen Punakhan vaalipiiristä vuonna 2018. == Tausta ja yksityiselämä == Dolma on opiskellut Bhutanin kuninkaallisessa yliopistossa, jossa hän opiskeli aluksi itsensä kandidaatiksi kielen ja kulttuurintutkimuksesta. Tämän jälkeen hän jatkoi samassa yliopistossa, mutta vaihtoi kehitysjohtamiseen, josta hänellä on jatkotutkinto. Dolma on naimisissa ja hänellä on kolme lasta. Hän on kasvissyöjä uskonnollisen vakaumuksensa vuoksi. == Ura ennen politiikkaa == Hän kuvasi ensimmäisen elokuvansa opiskelijana vuonna 1998 ja työskenteli kolmen vuoden ajan henkilöstövirkailijana maatalousministeriölle. Hän on voittanut neljä National Film Award -palkintoa uransa aikana. Dolma kuului neljän hengen tuomariraatiin, joka valitsi ensimmäisen Miss Bhutanin vuonna 2008. == Poliittinen ura == Dolma valittiin Bhutanin parlamentin ylähuoneeseen vuoden 2018 vaalien yhteydessä saatuaan 2333 henkilökohtaista ääntä. Hän sittemmin yrittänyt vedota erityisesti Punakhan naisiin, koska vaalipiirin äänioikeutetuista enemmistö on naisia. Vuoden 2023 vaaleissa Dolma kuitenkin menetti paikkansa Namgay Dorjille. ==Valikoitu filmografia== Lhaki Dolma on näytellyt 18 elokuvassa: *Chepai Bu (2001) *Euchung Lhamo (2006) *Seday (2008) *Bardo (2009) *Sha Dha Simo (2009) *Yee Thro Lamo (2010) *Lue Dang Sem (2012) *Sa Dha Nam (2012) *Choegyal Drimed Kuenden (2014) *Lekzin (2016) *Hum Chewai Zamling (2016) ==Lähteet== Luokka:Bhutanilaiset poliitikot Luokka:Bhutanilaiset näyttelijät Luokka:Syntymävuosi puuttuu Luokka:Elävät henkilöt
Nepvant

Nepvant on kunta Koillis-Ranskassa Meusen departementissa Grand Estin alueella. Kunnassa asui 86 asukasta vuonna 2017 ja sen pinta-ala on 5,15 neliökilometriä. Nepvantin väkiluku on kasvanut 26 asukkaalla vuodesta 2007, jolloin kunnassa asui 60 asukasta. Vuonna 2012 kunnan väkiluku oli 73, eli siellä asui 13 asukasta vähemmän kuin vuoden 2017 väestönlaskennassa. == Lähteet == == Aiheesta muualla == Luokka:Meusen kunnat
Sierpcin piirikunta

Sierpcin piirikunta () on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 81 362\. Siihen kuuluvat 12 kuntaa ovat Gozdowo, Mochowo, Rościszewo, Sierpc, Szczutowo ja Zawidz. Vuoden 2019 lopussa Sierpcin piirikunnan asukkaista 50,7 prosenttia oli naispuolisia ja 49,3 prosenttia miespuolisia. Alle 18-vuotiaat muodostivat 18,4 prosenttia piirikunnan väestöstä, työikäiset 61,6 prosenttia ja eläkeikäiset 20 prosenttia väestön keski-iän ollessa 41 vuotta. Vuonna 2019 piirikunnassa syntyi 503 lasta. Sierpcin piirikunnan väkiluvun ennakoidaan pienenevän 78 683 asukkaaseen vuoteen 2050 mennessä. == Lähteet == Luokka:Masovian piirikunnat
Gremilly

Gremilly on kunta Koillis-Ranskassa Meusen departementissa Grand Estin alueella. Kunnassa asui 40 asukasta vuonna 2017 ja sen pinta-ala on 17,81 neliökilometriä. Gremillyn väkiluku on kasvanut 15 asukkaalla vuodesta 2007, jolloin kunnassa asui 25 asukasta. Vuonna 2012 kunnan väkiluku oli 29, eli siellä asui 11 asukasta vähemmän kuin vuoden 2017 väestönlaskennassa. == Lähteet == == Aiheesta muualla == Luokka:Meusen kunnat
Veeti Lahtinen

Veeti Lahtinen (s. 17. toukokuuta 1999) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelaajaprofiililtaan Lahtinen on pohjapelaaja. == Lähteet == Luokka:Suomalaiset futsalpelaajat Luokka:Vuonna 1999 syntyneet Luokka:Elävät henkilöt
Sakado

Sakado () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin keskiosassa Arajoen sivujokien Koman ja Oppen varrella. Sakadossa on 100 506 asukasta (syyskuussa 2020) ja sen pinta-ala on 41,02 neliökilometriä. Asutus Sakadon alueella on vanhaa, ja sieltä on löytynyt useita arkeologisia kohteita jo jōmon-kaudelta. Edo-kaudella 1600–1800-luvuilla Sakado kehittyi postiasemana (shukuba) Hachiōjista Nikkōhon johtaneella tiereitillä. 1960-luvulta lähtien Sakado on kasvanut nopeasti yhtenä Suur-Tokion metropolialueen lukuisista esikaupungeista. Kaupunkioikeudet Sakadolle myönnettiin vuonna 1976. Kaupunkiin on sijoittunut myös korkeakouluja, kuten Jōsai-yliopiston kampus. Kaupunkiin kuuluvilla maasetualueilla tuotetaan riisin lisäksi muun muassa viljaa, vihanneksia ja koristekukkia. Sakadon rakennettuun kulttuuriperintöön kuuluu esimerkiksi Eigen-jin buddhalainen temppeli, jonne on haudattu Yoshiharan huvikorttelin prostituoitu Takao-dayū. Kaupungissa toimii myös taolainen temppeli Seitenkyū. Sakadoa palvelevat Tōbu-rautateiden Tōjō- päälinja ja Ogose-linja. == Kuvia == Tiedosto:Eigenji (Sakado) 02.jpg|Eigen- ji Tiedosto:Sakado 20111102.jpg|Sakadon rautatieasema Tiedosto:Sakado-City- Hall.JPG|Sakadon kaupungintalo Tiedosto:Saitamakendo No247 Sakado City 1.JPG|Prefektuurintie 247 Sakadossa == Lähteet == == Aiheesta muualla == * Kaupungin internetsivut Luokka:Saitaman prefektuurin kaupungit
United States Disciplinary Barracks

United States Disciplinary Barracks (lyh. USDB) on Yhdysvaltain asevoimien ylläpitämä sotilasvankila Fort Leavenworthin tukikohdalla, Leavenworthissa, Kansasissa. Asevoimien kuolemaan tuomitut sotilaat odottavat teloitusta USDB:llä. Lisäksi asevoimien teloitukset suoritetaan laitoksella. Alkuperäinen USBD avattiin vuonna 1874. Nykyinen rakennus valmistui 2002. == Lähteet == ==Aiheesta muualla== Luokka:Yhdysvaltain asevoimien vankilat Luokka:Kansasin rakennukset ja rakennelmat
Kikan diskografia

Kikka (oikealta nimeltään Kirsi Hannele Sirén, o.s. Viilonen) oli suomalainen laulaja. Hänen diskografiansa koostuu kuudesta studioalbumista, kuudesta kokoelmasta ja yhdeksästätoista singlestä. ==Albumit== ===Studioalbumit=== Nimi Julkaisutiedot Listasijoitukset Myynti FIN Albumilista Mä haluun viihdyttää * Julkaistu: 1989 * Levy-yhtiö: AXR 20 noin 71 800 kpl, platinaa Kiihkeät tuulet * Julkaistu: 1990 * Levy-yhtiö: AXR 17 noin 72 600 kpl, platinaa Kikka 3 * Julkaistu: 1991 * Levy-yhtiö: AXR 7 noin 62 000 kpl, platinaa Käyrä nousemaan * Julkaistu: 1993 * Levy-yhtiö: AXR 14 noin 25 000 kpl, kultaa Ota vaatteet pois * Julkaistu: 1994 * Levy-yhtiö: AXR – noin 20 000 kpl, kultaa Herkut lisukkeineen * Julkaistu: 2000 * Levy-yhtiö: Motley – – ==Kokoelmat== ===Kokoelma-albumit=== Nimi Julkaisutiedot Listasijoitukset Myynti FIN Albumilista Fyysinen albumilista Parhaat puoleni * Julkaistu: 1992 * Levy- yhtiö: AXR 18 – noin 37 000 kpl, platinaa Parhaat * Julkaistu: 1995 * Levy- yhtiö: AXR – – – Kikka Remix * Julkaistu: 1995 * Levy-yhtiö: AXR – – – Parhaat – 20 suosikkisävelmää * Julkaistu: 1997 * Levy-yhtiö: AXR – – – Hitit * Julkaistu: 2002 * Levy-yhtiö: Poptori – – noin 15 000 kpl, kultaa Kaikkien aikojen parhaat * Julkaistu: 2009 * Levy-yhtiö: Edel – 8 – ==Singlet== Nimi Vuosi Listasijoitukset Myynti Albumi FIN Singe- lista Radio- lista 50 hittiä- lista Jukebox- lista ”Mä haluun viihdyttää” 1989 – 9 – 2 kultaa Mä haluun viihdyttää ”Tiedän hyvää sen tekevän meille” 1990 – – – (lista ei toiminnassa) – ”Kiihkeät tuulet” – 4 – – Kiihkeät tuulet ”Sukkula Venukseen” – 3 – kultaa Kikka 3 ”Onnen nainenkin silloin vasta saa” 1991 18 2 – – ”Kierrätä pyöritä mua” – – – – Parhaat puoleni ”Parhaat puoleni” 1992 – – – – ”Tartu tiukasti hanuriin” 1993 – 5 19 – Käyrä nousemaan ”Käyrä nousemaan” – – – – ”Häipyy etäisyys” 1994 – – – – Ota vaatteet pois ”Ota vaatteet pois” – 2 6 – ”Veitikka oot” – – – – ”Sukkula venukseen (remix)” 1995 – – – – Kikka Remix ”Rakkauden talo” 1997 – – – – (julkaistu vain singlenä) ”Pystyyn ponnahtanut” 1998 – – – – ”Tulikirjaimin” 1999 – – – – ”Hän on kultaa!” – – – – Herkut lisukkeineen ”Herkut lisukkeineen” 2000 – – – kultaa ”Moottoripyörä on moottoripyörä” 2002 – – – – (julkaistu vain singlenä) ==Muut listasijoitukset ja myyntiluvut== Nimi Vuosi Listasijoitukset Myynti Albumi FIN Radio- lista 50 hittiä- lista ”Huone 105” 1989 – – platinaa Mä haluun viihdyttää ”Apinamies” 1990 8 – – Kiihkeät tuulet ”Sukkelat sormet ja sutjakka suu” 1994 10 36 – Ota vaatteet pois == Lähteet == === Viitteet === diskografia Luokka:Diskografiat
Harder to Breathe

Harder to Breathe on yhdysvaltalaisen popyhtye Maroon 5:n kappale, joka julkaistiin ensimmäisenä singlenä yhtyeen ensimmäiseltä studioalbumilta Songs About Jane heinäkuussa 2002. Kappale on yhtyeen jäsenten Adam Levinen ja Jesse Carmichaelin kirjoittama sekä Matt Wallacen tuottama. ”Harder to Breathe” ylsi kotimaassaan Billboard Hot 100 -listan sijalle 18. == Kappaleet == === Singlejulkaisu === == Kokoonpano == * Adam Levine – laulu, rytmikitara * James Valentine – kitara * Jesse Carmichael – koskettimet, taustalaulu * Mickey Madden – basso * Ryan Dusick – rummut == Lähteet == Luokka:Maroon 5:n kappaleet Luokka:Vuoden 2002 kappaleet
She Will Be Loved

She Will Be Loved on yhdysvaltalaisen popyhtye Maroon 5:n kappale, joka julkaistiin kolmantena singlenä yhtyeen debyyttialbumilta Songs About Jane kesäkuussa 2004. Kappale on yhtyeen jäsenten Adam Levinen ja James Valentinen kirjoittama ja Matt Wallacen tuottama. ”She Will Be Loved” ylsi kotimaassaan Billboard Hot 100 -listan sijalle 5. == Kappaleet == === Singlejulkaisu === == Kokoonpano == * Adam Levine – laulu * James Valentine – kitara * Jesse Carmichael – koskettimet, taustalaulu * Mickey Madden – basso * Ryan Dusick – rummut == Lähteet == Luokka:Maroon 5:n kappaleet Luokka:Vuoden 2002 kappaleet
Lennox Berkeley

Lennox Randall Francis Berkeley (12. toukokuuta 1903 Boars Hill – 26. joulukuuta 1989 Lontoo) oli brittiläinen säveltäjä.Lennox Berkeley Britannica Berkeley sai taiteiden kandidaatin arvon Merton Collegesta, Oxfordin yliopistosta vuonna 1926. Vuosina 1927–1932 hän opiskeli Pariisissa Nadia Boulangerin johdolla. Siellä hän tapasi Igor Stravinskyn ja Francis Poulenc'n, joista molemmat vaikuttivat hänen tyylilliseen kehitykseensä. Vuonna 1935 Berkeley palasi Isoon-Britanniaan, jossa samana vuonna esitettiin hänen ensimmäinen suurimuotoinen teoksensa, oratorio Jonah. Vuonna 1936 hän tapasi Benjamin Brittenin, jonka kanssa teki yhteistyötä orkesteriteoksessa Mont Juic (1937). Berkeleyn merkittäviin teoksiin kuuluvat myös Divertimento orkesterille (1943) ja pianosonaatti (1945). Lisäksi hänet tunnetaan vokaaliteoksistaan, joihin kuuluu Stabat Mater (1947). Berkeley sävelsi joitain kappaleita tiettyjä esittäjiä, kuten Julian Breamia ja Janet Craxtonia varten. Berkeleyn oopperatuotantoon kuuluvat Nelson (1954) ja Ruth (1956). Jotkin hänen myöhemmistä teoksistaan, kuten sonatiini (1962) ja neljäs sinfonia (1978) hyödyntävät atonaalisuutta. Berkeley toimi sävellysprofessorina Royal Academy of Musicissa vuosina 1946–1968 ja oli Keelen yliopiston musiikin kunniaprofessori vuosina 1976–1979. Hän oli Cheltenhamin musiikkifestivaalin puheenjohtaja vuosina 1977–1983. Hänet lyötiin ritariksi vuonna 1974. Myös hänen poikansa Michael Berkeley on säveltäjä. == Lähteet == Luokka:Brittiläiset säveltäjät Luokka:Oopperasäveltäjät Luokka:Vuonna 1903 syntyneet Luokka:Vuonna 1989 kuolleet
Sunday Morning

Sunday Morning on yhdysvaltalaisen popyhtye Maroon 5:n kappale, joka julkaistiin neljäntenä singlenä yhtyeen debyyttialbumilta Songs About Jane marraskuussa 2004. Kappale on yhtyeen jäsenten Adam Levinen ja Jesse Carmichaelin kirjoittama ja Matt Wallacen tuottama. ”Sunday Morning” ylsi kotimaassaan Billboard Hot 100 -listan sijalle 31. == Kappaleet == === Singlejulkaisu === == Kokoonpano == * Adam Levine – laulu * James Valentine – kitara * Jesse Carmichael – koskettimet, taustalaulu * Mickey Madden – basso * Ryan Dusick – rummut == Lähteet == Luokka:Maroon 5:n kappaleet Luokka:Vuoden 2002 kappaleet
Must Get Out

Must Get Out on yhdysvaltalaisen popyhtye Maroon 5:n kappale, joka julkaistiin viidentenä singlenä yhtyeen debyyttialbumilta Songs About Jane huhtikuussa 2005. Kappale on yhtyeen jäsenten Adam Levinen ja Jesse Carmichaelin kirjoittama ja Matt Wallacen tuottama. ”Must Get Out” ylsi Britannian singlelistalla parhaimmillaan sijalle 39. == Kappaleet == === Singlejulkaisu === == Kokoonpano == * Adam Levine – laulu * James Valentine – kitara * Jesse Carmichael – koskettimet, taustalaulu * Mickey Madden – basso * Ryan Dusick – rummut == Lähteet == Luokka:Maroon 5:n kappaleet Luokka:Vuoden 2002 kappaleet
Alasjärvi

Alasjärvi voi viitata johonkin seuraavista: * Alasjärvi, järvi Janakkalassa * Alasjärvi eli Alasenjärvi, järvi Tampereella * Jouko Alasjärvi, suomalainen prikaatikenraali == Katso myös == * Alasjärv eli Piipse järv, järvi Virossa
Charles de Rémusat

Charles François Marie de Rémusat (1797–1875), kreivi, oli ranskalainen valtiomies ja filosofinen kirjailija. Hän osallistui monipuolisesti valtiolliseen elämään 1830–1852 François Guizot’n ja sittemmin Adolphe Thiersin ystävänä ja hengenheimolaisena. Hän oli 1840 ministerinä. Hän palasi valtiolliseen elämään 1871 ja oli uudelleen ministerinä 1871–1873. Hän julkaisi useita teoksia, jotka käsittelevät filosofian historiaa tai pohtivat filosofisia ja sivistyskysymyksiä Victor Cousinin perustaman spiritualistisen ja poliittisesti liberaalin oppikunnan henkeen, muun muassa tutkimuksia Pierre Abélardista, Anselm Canterburylaisesta ja Francis Baconista sekä teokset Politique libérale (1800) ja Philosophie religieuse. De la théologie naturelle en France et en Angleterre (1864).Rémusat 2. Charles François Marie de R. Tietosanakirja, osa 7. Tietosanakirja-Osakeyhtiö 1915 Rémusat’n äiti oli keisarinna Josephinen hovinainen ja muistelmakirjailija Claire Élisabeth de Vergennes. == Lähteet == ==Aiheesta muualla== Luokka:Ranskalaiset poliitikot Luokka:Ranskalaiset kirjailijat Luokka:Ranskalaiset filosofit Luokka:Ranskalaiset kreivit Luokka:Vuonna 1797 syntyneet Luokka:Vuonna 1875 kuolleet
Claire Élisabeth de Vergennes

Claire Élisabeth Jeanne Gravier de Vergennes, Rémusat'n kreivitär (1780–1821) oli ranskalainen kirjailija. Hän oli 1802–1814 keisarinna Joséphinen hovinainen. Hänen muistelmakirjansa Mémoires (1879–1880) on tärkeä Napoleon I:n historian lähde.Rémusat. 1. Claire Elisabeth Jeanne de R., Tietosanakirja, osa 7. Tietosanakirja-Osakeyhtiö 1915 Vergennesin poika oli valtiomies ja kirjailija Charles de Rémusat. == Lähteet == Luokka:Ranskalaiset kirjailijat Luokka:Vuonna 1780 syntyneet Luokka:Vuonna 1821 kuolleet
Won’t Go Home Without You

Won’t Go Home Without You on yhdysvaltalaisen popyhtye Maroon 5:n kappale, joka julkaistiin kolmantena singlenä yhtyeen toiselta studioalbumilta It Won’t Be Soon Before Long marraskuussa 2007. Kappale on yhtyeen laulaja Adam Levinen kirjoittama. Sen on tuottanut yhtyeen lisäksi Mike Elizondo ja Mark ”Spike” Stent. ”Won’t Go Home Without You” ylsi kotimaassaan Billboard Hot 100 -listalla parhaimmillaan sijalle 48. == Kappaleet == === Singlejulkaisu === == Kokoonpano == * Adam Levine – laulu * James Valentine – kitara * Jesse Carmichael – koskettimet, taustalaulu * Mickey Madden – basso * Matt Flynn – rummut == Lähteet == Luokka:Maroon 5:n kappaleet Luokka:Vuoden 2007 kappaleet
Bresso

Bresso on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on kahdeksan kilometriä pohjoiseen. Bresso on osa Nord Milanon aluetta, eli Milanon pohjoista esikaupunkivyöhykettä, jonka pinta-ala on noin 50 neliökilometriä ja väkiluku noin 270 000 (2019). == Maantiede == Bresso sijaitsee Lombardian länsiosassa ja Milanon metropolikaupungin pohjoisosassa. Pinta-alaltaan pieni ja tiheään asuttu Bresso nivoutuu tiiviisti yhteen Milanon ja muiden naapurikaupunkiensa kanssa. Yli 600 hehtaarin laajuinen Parco Nord Milano ulottuu Bresson alueelle. == Historia == Bresso sijaitsi aikoinaan roomalaistie Via Mediolanum-Bellasiumin varrella, tie yhdisti Milanon Bellagioon. Kaupungin latinalainen nimi on Brixium. Vuonna 1869 Bresso yhdistettiin Bruzzanon ja Derganon kanssa Afforiin, ja ne muodostivat kunnan Affori e uniti aina elokuuhun 1894, jolloin Bresso sai takaisin asemansa itsenäisenä kuntana. Muut alueet ovat nykyisin Milanon pohjoisia kaupunginosia. Bresso teollistui nopeasti 1900-luvun puolen välin jälkeen ja väkiluku moninkertaistui vuodesta 1951 vuoteen 1977, jolloin se oli 34 590\. Väentiheys oli tuolloin yli 10 000 asukasta neliökilometriä kohden. Vuoteen 2011 tultaessa väkiluku oli vähentynyt noin neljänneksen. 1900-luvun lopulla suuri osa Bresson teollisuudesta kuihtui ja tilalle tuli palvelusektorin työpaikkoja. Bresson vanhin kirkko on Chiesa dei Santi Nazaro e Celso 1400-luvulta. Kaupungissa sijaitsee näyttävä Villa Rivolta (Villa Patellani De Bortoli Rivolta) 1700-luvulta. Sitä ympäröi puisto Parco Renzo Rivolta. == Talous ja liikenne == Bresson vaakunassa oleva mulperipuun kuva viittaa alueen perinteiseen elinkeinoon, joka on silkkiäistoukkien viljely. Palvelusektorin merkitys on kasvanut 2000-luvulla. Bresson halki etelästä pohjoiseen kulkee Via Vittorio Veneto. Moottoritie A4 kulkee kaupungin pohjoispuolitse, lähimmät liittymät ovat naapurikaupunkien alueella. Bresson itäosassa on lentopaikka Aeroporto di Bresso. Sen 1 080 metriä pitkä kiitotie on rakennettu täsmälleen etelä–pohjoissuuntaiseksi. Kenttä liittyy ilmailun historian varhaisvaiheisiin, sillä sen rakennustyö aloitettiin 1912. == Lähteet == == Aiheesta muualla == *Bresso, Lombardia, Italia — Sunrise, Sunset, and Daylength Luokka:Milanon metropolikaupungin kunnat
Ikkunointijärjestelmä

Ikkunointijärjestelmä mahdollistaa näytöllä olevan käyttäjälle enemmän tietoa eri yhteyksistä samaan aikaan ja sisältää mahdollisuuden näyttää enemmän kuin yhden näytöllisen kerrallaan; ikkunat voivat olla päällekkäisiä. Termi on väljä, mutta yleensä tarkoittaa mekanismia, jolla sovellukset jakavat pääsyn näyttöön tai näyttöihin, näppäimistöön ja hiireen. Näiden lisäksi on muita ominaisuuksia, kuten sovellusten välisiin viesteihin leikepöydän tapauksessa, sekä ikkunoiden koristelut, joissa on käyttöliittymä toimintoihin pienentää ja maksimoida ikkunoita ja niin edelleen. Ikkunointijärjestelmät ovat tyypillisesti suunnitteluaikakauden tekniikan rajoittamia. Ikkunointijärjestelmät juontavat Douglas Engelbartiin (oN-Line System). Ikkunointijärjestelmät kehittyivät Dynabook-projektin yhteydessä Xerox PARCissa. Ajatus kopioitiin Apple Lisaan ja Macintoshiin sekä levisi muihin kuten Microsoft Windows, OS/2, OPEN LOOK ja X Window System. == Katso myös == * Graafinen käyttöliittymä * Graphics Environment Manager * Xerox Alto == Lähteet ==
If I Never See Your Face Again

If I Never See Your Face Again on yhdysvaltalaisen popyhtye Maroon 5:n kappale, joka julkaistiin neljäntenä singlenä yhtyeen toiselta studioalbumilta It Won’t Be Soon Before Long toukokuussa 2008. Kappaleen singleversio on remixattu alkuperäisestä, ja siinä on mukana Rihanna, joka laulaa kappaleen duettona Adam Levinen kanssa. Kappale on yhtyeen jäsenten Levinen ja James Valentinen kirjoittama. Sen on tuottanut yhtyeen lisäksi Mike Elizondo, Mark ”Spike” Stent, sekä C. ”Tricky” Stewart. ”If I Never See Your Face Again” ylsi kotimaassaan Billboard Hot 100 -listalla parhaimmillaan sijalle 51. == Kappaleet == === Singlejulkaisu === == Kokoonpano == * Adam Levine – laulu * Rihanna – laulu * James Valentine – kitara * Jesse Carmichael – koskettimet, taustalaulu * Mickey Madden – basso * Matt Flynn – rummut == Lähteet == Luokka:Maroon 5:n kappaleet Luokka:Rihannan kappaleet Luokka:Vuoden 2007 kappaleet
Leppävaaran paloasema

Leppävaaran paloasema on Espoon Pohjois-Leppävaarassa sijaitseva paloasema, joka valmistui vuonna 2007. Asemaa hallinnoi Länsi-Uudenmaan pelastuslaitos. Aseman tunnus on 11. == Aseman yksiköt == Yksikkötunnus Tyyppi R LU 111 Pelastusyksikkö E LU 5251 Hoitotason ambulanssi Luokka:Espoon rakennukset ja rakennelmat Luokka:Leppävaara Luokka:Länsi-Uudenmaan pelastuslaitos Luokka:Suomen paloasemat
CoolHead Brew

CoolHead Brew Oy (yleensä lyhyemmin CoolHead) on Helsingin Viikissä sijaitseva suomalainen pienpanimo. Osakeyhtiön toimitusjohtaja on Cleber Luis Mendes Gonçalves. Vuonna 2014 perustettu CoolHead Brew on tunnettu erityisesti hapanoluistaan, joidenka kaupallisen valmistamisen se aloitti ensimmäisenä pienpanimona Suomessa. Panimon tunnetuin tuote on vadelmalla ja salmiakilla maustettu Salted Licorice Raspberry Sour, joka valittiin Suomen paras olut -kilpailussa parhaaksi hapanolueksi vuonna 2020. CoolHead on tehnyt myös yhteistyöoluita kotimaisten musiikkiartistien kuten Gasellien, Ursus Factoryn ja Tyrantin kanssa. == Historia == CoolHead Brew on Suomeen muuttaneen brasilialaisen Cleber Gonçalvesin perustama suomalainen olutpanimo. Panimo on perustettu 2014 mutta tuotanto alkoi maaliskuussa 2016. Yritys työllistää 16 henkilöä. Syksyllä 2020 CoolHead ilmoitti muuttavansa kesällä 2021 Helsingin Viikkiin entisen trooppisen puutarhan Gardenian tiloihin. Nykyisessä tilassa sijaitsee myös ravintola ja panimokauppa. Viikissä järjestetään kesäisin Craft Beer Garden -nimistä olutfestaria, johon osallistuu niin kotimaisia kuin ulkomaisiakin pienpanimoita. Kesäisiin tapahtumiin kuuluu myös CoolHead LIVE -konserttisarja, jossa on esiintyynyt muu muuassa kotimaisia esiintyjiä kuten Sanni, Erja Lyytinen ja Mokoma sekä ulkomaalaisia kuten norjalainen Insahn ja ukrainalainen Go_A. == Palkinnot == CoolHeadin oluita on palkittu lukuisissa sarjoissa Suomen paras olut -kilpailussa. == Lähteet == Luokka:Suomalaiset panimot
Niittykummun paloasema

Niittykummun paloasema oli yksi viidestä Espoossa sijaitsevasta paloasemasta. Paloasemalla oli jatkuva sukellusvalmius eli asema toimi myös vesipelastusasemana ja tarvittaessa miehitti Nuottaniemessä sijaitsevan veneen. Asema valmistui vuonna 1991. Asemarakennuksen osoite on Niittyportti 1 ja se sijaitsee lähellä Länsiväylää, sekä kauppakeskus Niittyä. Asema toimi Länsi-Uudenmaan pelastuslaitoksen alaisuudessa asematunnuksella 20. Aseman toiminta muutti Matinkylän paloasemalle 12.9.2024. Ensimmäinen työvuoro aloitti päivän uusissa tiloissa aamulla kello 8. == Paloaseman suunnittelu == Nyt käytöstä poistunut Niittykummun paloasema oli merkittävä suunnannäyttäjä Länsi-Uudenmaan pelastuslaitoksen paloasemasuunnittelussa valmistuessaan. Paloasema rakennettiin puhdas paloasema -mallin mukaisesti. Malli perustuu siihen, että kaikki sammutustilanteessa likaantuneet varusteet ja kalusto erotetaan puhtaista tiloista niin hyvin kuin mahdollista. Samalla konseptilla on Niittykummun paloaseman jälkeen rakennettu Leppävaaran, Mikkelän, Karjaan, Kirkkonummen ja uusimpana Matinkylän ja Espoonlahden uudet paloasemat. ==Lähteet== Luokka:Espoon rakennukset ja rakennelmat Luokka:Niittykumpu Luokka:Länsi-Uudenmaan pelastuslaitos Luokka:Suomen paloasemat
Hangon paloasema

{ "type": "FeatureCollection", "features": [ { "type": "Feature", "properties": { "marker-color": "FF6347", "marker-size": "medium", "marker- symbol": "fire-station" }, "geometry": { "type": "Point", "coordinates": [ 22.993898, 59.836483 ] } } ] } Hangon paloasema (asema 90) on otettu käyttöön vuonna 1992. Se on Suomen eteläisin jatkuvassa valmiudessa oleva paloasema. Paloasemalla on ympäri vuorokauden valmiudessa paloesimies, kolme - neljä palomiestä ja kaksi ensihoitajaa, sekä arkisin klo. 8 - 20 toiset kaksi ensihoitajaa. Asema miehittää tarvittaessa meriyksiköt, joilla pystytään operoimaan laajoillakin merialueilla. Hangon paloasemalla on valmiudet osallistua merellä tapahtuvaan öljyntorjuntaan. Aseman henkilökunta palvelee asiakkaitaan suomeksi ja ruotsiksi. Hangon paloasema toimii Länsi-Uudenmaan pelastuslaitoksen alaisuudessa. Vakituisen paloaseman lisäksi samassa rakennuksessa toimii Hangon puolivakituinen palokunta (Hangon PVPK). == Aseman yksiköt == Yksikkötunnus Tyyppi R LU 901 Pelastusyksikkö R LU 906 Tikasyksikkö R LU 907 Huoltoauto R LU 908 Vene R LU 9098 Mönkijä E LU 3231 Hoitotason ambulanssi E LU 3315 Perustason vara-ambulanssi E LU 3331 Perustason ambulanssi == Lähteet == Luokka:Hangon rakennukset ja rakennelmat Luokka:Länsi-Uudenmaan pelastuslaitos Luokka:Suomen paloasemat
Posteljooninpuisto

Posteljooninpuisto on 1930-luvulta peräisin oleva muotopuutarhatyyppinen puistoalue, joka sijaitsee Tampereen ydinkeskustassa Rautatienkadun ja Itsenäisyydenkadun kulmauksessa. Sen pohjoislaidalla on Tampereen entinen pääpostitalo. Posteljooninpuisto liittyy kiinteästi myös viereiseen rautatieasemaan, jonka Museovirasto on luokitellut valtakunnallisesti merkittäväksi rakennetuksi kulttuuriympäristöksi. Puiston omistaa Tampereen kaupunki. Posteljooninpuisto on kasvillisuudeltaan lehtipuuvaltainen. Sinne on istutettu muun muassa puistolehmuksia. Puiston kaikki nurmialueet, kulkureittien rakenteet ja valaisimet uusittiin vuosina 2017–2018. Samalla puiston alle tehtiin allas, jonka tarkoituksena on estää hulevesiä valumasta rautatien alittavaan tunneliin. Puistossa on Aimo Talevan suunnittelema teräsveistos Elämän virta (1984). Se on iskelmä- ja tangolaulaja Olavi Virralle omistettu muistomerkki. Virta asui Tampereella elämänsä viimeiset ajat. == Lähteet == Luokka:Tampereen puistot Luokka:Kyttälä
Miklós Révai

Mátyás Miklós János Révai, , (1750–1807) oli unkarilainen kirjailija ja kielentutkija. Hän liittyi 17-vuotiaana piaristiveljeskuntaan. Hän toimi veljeskunnan kouluissa eri paikkakunnilla aluksi piirustuksen, myöhemmin filosofian, runousopin ja kieliopin opettajana. Sen ohessa hän kuitenkin tutki Unkarissa ja ulkomailla muun muassa unkarin kielen vanhoja muistomerkkejä ja julkaisi kokoelman unkarilaista runoutta (Ferenc Faludin, Lőrinc Orczyn ja Ábrahám Barcsayn runoja sekä myös omiaan: A magyar költeményes gyűjtemény, 1787–1789). Unkarin kielen ja kirjallisuuden professorin viran avauduttua Budapestin yliopistossa Révai nimitettiin siihen 1802. Jo seuraavana vuonna hän julkaisi teoksessaan Antiquitates literaturæ hungaricæ selityksensä unkarin kielen vanhimpaan yhtenäiseen kielenmuistomerkkiin Halotti Beszédiin. Unkarin kieliopin Elaboratior grammatica hungarica hän julkaisi 1803–1806. Kaksiosainen teos sisältää sananjohto-oppia ja lauseoppia, kolmannen osan käsikirjoitus jäi häneltä julkaisematta. Hän ottaa siinä laajasti huomioon vanhempaa unkarin kirjakieltä ja myös kansanmurteita ja osoittaa aikaansa nähden taitavaa historiallista kielellisten yksityiskohtien käsitystapaa. Révaita pidetään Jacob Grimmin edeltäjänä. Révain kieliopin kolmannen osan julkaisi 1908 professori Zsigmond Simonyi.Révai Miklós, Tietosanakirja osa 7. Tietosanakirja-Osakeyhtiö 1915 == Lähteet == ==Aiheesta muualla== Luokka:Unkarilaiset kielitieteilijät Luokka:Unkarilaiset runoilijat Luokka:Vuonna 1750 syntyneet Luokka:Vuonna 1807 kuolleet
IBM Aptiva

IBM Aptiva on IBM:n valmistama mikrotietokonemallisto, joka julkaistiin syyskuussa 1994. Sen oli tarkoitus korvata IBM PS/1 -malli. Se jäi lopulta yhtiön viimeiseksi kuluttajatietokonemallistoksi. Ensimmäiset Aptiva- tietokoneet perustuivat Intelin 80486 -suorittimille, mutta myöhemmät käyttivät Pentium-suorittimia tai AMD:n valmistamia suorittimia. Aptiva koneissa oli SVGA-näyttö, 270–727 megatavun kiintolevy sekä käyttömuistia 4–8 megatavua, joka oli laajennettavissa 128 megatavuun saakka. Esiasennettuina ohjelmistoina olivat IBM PC-DOS 6.3, Microsoft Windows 3.11, PFS:WindowWorks, FaxWorks ja Quicken. IBM Aptiva -tietokoneissa oli myös CD-ROM -asema Pentium- suorittimilla varustetuissa myöhemmissä malleissa oli esiasennettu Windows 95 tai vaihtoehtoisesti OS/2. Useissa myöhemmin myydyissä Aptivan Multimedia- malleissa oli lisäksi äänikortti, kaiuttimet ja laadukkaampi näytönohjain sekä lisäohjelmia kuten Microsoft Encarta, Lotus Smartsuite tai pelejä kuten Caesar II. ==Laitteiston erikoisuudet== Eräissä IBM:n malleissa käytettiin Mwave- piiriä, jonka ohjelmoitavan digitaalisen signaaliprosessorin oli tarkoitus korvata sekä äänikortin että modeemin toiminnallisuus ja mahdollistaa myös telefaksien lähettäminen ja vastaanotto ja toimia puhelinvastaajana. Piirin mainostettiin myös mahdollistavan MPEG-audion purun ja puheentunnistuksen.Popular Mechanics December 1995, pg. 72 Tämä piiri tunnettiin yhteensopivuusongelmista ja lukuisista muista ongelmista. Esimerkiksi ääniominaisuuksien käyttö samaan aikaa modeemin kanssa pakotti tiedonsiirron hidastamiseen. Äänipuoli ei ollut täysin Sound Blaster -yhteensopiva.https://www.atarimagazines.com/compute/issue163/106_IBM_MWave_WindSurfer.php Laitteiston huono toiminta johti ryhmäkanteeseen IBM:aa vastaan, jossa kaikki tiettyjen Mwaven sisältävien, vuosina 1994-2000 myytyjen, Aptiva ja ThinkPad -tietokoneiden omistajat saivat korvauksia.https://web.archive.org/web/20010304174418/http://www.pc.ibm.com/qtechinfo/MIGR-4R9SMK == Lähteet == Luokka:IBM:n tietokoneet Luokka:Mikrotietokoneet Luokka:Vuoden 1994 tietokoneet
Natalie Goldberg

Natalie Goldberg (4. tammikuuta 1948) on yhdysvaltalainen kirjailija ja puhuja, joka tunnetaan zen-harjoitusta ja kirjoittamista käsittelevistä kirjoistaan. ==Ura== Natalie Goldberg on opiskellut zenbuddhalaisuutta yli 30 vuotta ja hän harjoitti 12 vuotta Dainin Katagirin oppilaana. Hänen vuonna 1986 julkaistu kirjansa Luihin ja ytimiin on myynyt yli miljoona kappaletta, ja sitä pidetään vaikutusvaltaisena kirjoittamistaidon oppaana. Hän kirjoitti sille jatko-osan The True Secret of Writing vuonna 2013. Goldberg on opettanut kirjoittamista seminaareissa, ja hän toimii myös zenbuddhalaisuuden opettajana Upaya Zen Centerissä. Hän asuu Santa Fessä, New Mexicossa. ==Bibliografia== ===Suomennetut teokset=== * * * * ==Lähteet== ==Aiheesta muualla== *Viralliset kotisivut *Natalie Goldberg ja kirjoittamisen taito Luokka:Vuonna 1948 syntyneet Luokka:Yhdysvaltalaiset tietokirjailijat Luokka:Amerikanjuutalaiset Luokka:Buddhalaisuus Yhdysvalloissa Luokka:Buddhalaiset opettajat Luokka:Elävät henkilöt Luokka:Buddhalaiset kirjailijat
Gyula Reviczky

Gyula Reviczky (1855–1889) oli unkarilainen runoilija, jonka vakavan taiteellinen, tunteikas ja muodoltaan kaunis lyriikka kuvasi etenkin ihmiskohtalon ongelmia. Hän julkaisi muun muassa runokokoelmat Ifjuságom ('Nuoruuteni', 1883) ja Magány ('Yksinäisyys', 1888). Hänen kootut runoelmansa ilmestyivät 1895.Reviczki, Gyula, Tietosanakirja, osa 7, Tietosanakirja- Osakeyhtiö 1915 Reviczkin runot "Itselleni" ja "Panin kuolema" on suomentanut Toivo Lyy, ja ne on julkaistu antologiassa Unkarin lyyra (SKS 1970).Reviczki, Gyula, Lahden kaupunginkirjaston runotietokanta. Viitattu 14.9.2020 == Lähteet == ==Aiheesta muualla== Luokka:Unkarilaiset runoilijat Luokka:Vuonna 1855 syntyneet Luokka:Vuonna 1889 kuolleet
Junoon (vuoden 1978 elokuva)

Junoon (suom. ”Intohimo”) on Shyam Benegalin ohjaama intialainen hindinkielinen draamaelokuva vuodelta 1978. Elokuva perustuu Ruskin Bondin pienoisromaaniin A Flight of Pigeons ja se sijoittuu sepoykapinan aikaan. == Näyttelijät == == Palkinnot == * National Film Awards ** Paras hindinkielinen elokuva – Shashi Kapoor ** Paras kuvaus – Govind Nihalani ** Paras äänitys – Hitendra Ghosh * Filmfare Awards ** Paras elokuva – Shashi Kapoor ** Paras ohjaus – Shyam Benegal ** Paras dialogi – Pandit Satyadev Dubey ** Paras leikkaus – Bhanudas Divakar ** Paras kuvaus – Govind Nihalani ** Paras äänitys – Hitendra Ghosh == Soundtrack == # ”Khusro Rain Piya Ki Jaagi Pee Ke Sang” – Jamil Ahmad # ”Ishq Ne Todi Sar Pe Qayamat” – Mohammed Rafi # ”Come Live With Me And Be My Love” – Jennifer Kendal # ”Ghir Aayi Kari Ghata Matwali Sawan Ki Aayi Bahaar Re” – Asha Bhosle, Varsha Bhosle == Lähteet == == Aiheesta muualla == * * Luokka:Vuoden 1978 intialaiset elokuvat Luokka:Intialaiset historialliset draamaelokuvat Luokka:Hindinkieliset elokuvat
Mary Ellis

Mary Ellis (2. helmikuuta 1917 – 24. heinäkuuta 2018) oli brittiläinen lentäjä. Toisen maailmansodan aikana hän oli osa Air Transport Auxiliarylle lentoja tehneistä naislentäjien joukosta. ATA:n tehtävänä oli lentää koneita tehtailta lentotukikohtiin. Ellisiä kuvailtiin brittiläisten naislentäjien pioneeriksi. ==Elämäkerta== Mary Ellis eli alun perin Mary Wilkins syntyi 2. helmikuuta 1917 Leafieldissä Englannin Oxforshiressä. Hänen isänsä oli Charles ja äiti Ellen Wikins. Perheeseen kuului viisi lasta. Ellis kiinnostui lentokoneista jo lapsena. Lähellä hänen kotiaan sijaitsivat kuninkaallisten ilmavoimien Bicesterin ja Port Meadow'n tukikohdat. Perheen isä kustansi tyttärensä huvilennoille lapsena de Havilland D.H.60 Moth-koneilla. Sittemmin hän otti lentotunteja Witneyn lentokentällä. Toisen maailmansodan syttymisen jälkeen Ellis kuuli vuonna 1940 radiosta mainoksen, jolla etsittiin naislentäjiä Air Transport Auxiliaryn eli ATA:n palvelukseen. Hän liittyi ATA:n riveihin vuonna 1941. Naiset eivät saaneet lentää taistelulentoja. ATA:n lentäjät lensivät lentokoneita tehtailta lentotukikohtiin. Ellis itse arvioi sittemmin lentäneensä noin tuhatta konetta ja 76:ta eri lentokonetyyppiä. Koneet vaihtelivat Supermarine Spitfire-hävittäjistä pommikoneisiin, kuten Vickers Wellington. Vaikka kyse ei ollut varsinaisista taistelulennoista, tehtävät olivat silti joskus vaaralisia. Mahdollisesti oman puolen imatorjunta ampui hänen koneensa alas Bournemouthissa. Hän selvisi myös sumussa läheltä piti törmäyksestä laskeutuessaan ja jouduttuaan tekemään pakkolaskun Spitfiren laskeutumistelineen jumiuduttua. ATA lakkautettiin vuonna 1945 ja Ellis siirtyi kuninkaallisten ilmavoimien palvelukseen. Hän oli yksi ensimmäinen Gloster Meteor-suihkuhävittäjällä lentäneistä naisista. Sittemmin hän palkkautui erään rikkaan liikemiehen yksityislentäjäksi. Liikemies osti Sandownin lentokentän Wightsaarella ja Ellisistä tuli kentän johtaja vuonna 1950. Ellis toimi tehtävässään aina vuoteen 1970 saakka. Hän toimi sittemmin Air Transport Auxiliary Association-järjestössä. Mary Ellis kuoli 24. heinäkuuta 2018 kotonaan Wightsaarella. Ellis oli elossa vielä olleista ATA:n entisistä lentäjistä toiseksi viimeinen. Hän oli mennyt naimisiin lentäjä Don Ellisin kanssa vuonna 1961. Don oli kuollut 2009 ja parilla ei ollut lapsia. ==Lähteet== Luokka:Brittiläiset lentäjät Luokka:Yli satavuotiaiksi eläneet brittiläiset Luokka:Vuonna 1917 syntyneet Luokka:Vuonna 2018 kuolleet Luokka:Air Transport Auxiliaryn lentäjät
Sam Farrar

Sam John Farrar (s. 29. kesäkuuta 1978 Los Angeles, Kalifornia) on yhdysvaltalainen muusikko, laulaja ja tuottaja. Hänet tunnetaan parhaiten popyhtye Maroon 5:n jäsenenä, jossa hän soittaa useita eri soittimia. Hän liittyi yhtyeeseen kiertuemuusikkona vuonna 2012, ja hänestä tuli virallinen jäsen vuonna 2016. Farrar on lisäksi ollut rockyhtye Phantom Planetin basistina vuodesta 1994 lähtien. == Diskografia == === Phantom Planet === * Phantom Planet Is Missing (1998) * The Guest (2002) * Phantom Planet (2004) * Raise the Dead (2008) * Devastator (2020) === Maroon 5 === * Red Pill Blues (2017) == Lähteet == Luokka:Maroon 5:n jäsenet Luokka:Yhdysvaltalaiset basistit Luokka:Vuonna 1978 syntyneet Luokka: Elävät henkilöt
Acharávi

Acharávi () on Kreikan kylä, joka sijaitsee Korfun saarella. Se kuuluu hallinnollisesti Pohjois-Korfun kuntaan, Korfun alueyksikköön ja Jooniansaarten alueeseen. Se on osa Ágios Panteleímonaksen kyläyhdyskuntaa. Kylän väkiluku on 1 013 (vuonna 2011). Acharávi on Pohjois-Korfun kunnan kuntakeskus. Acharávin kylä sijaitsee Korfun pohjoisrannikolla Pantokrátoras- vuoren pohjoispuolelle, linnuntietä noin 22 kilometriä pohjoiseen saaren keskuksesta Korfun kaupungista. Aiemmin kylä kuului Thinálin kuntaan ja vuosina 2011-2019 Korfun kuntaan ja sen Thinálin kunnallisyksikköön. == Lähteet == == Aiheesta muualla == Luokka:Jooniansaarten kylät Luokka:Pohjois- Korfu
Ágios Matthaíos

Ágios Matthaíos (; myös transl. Ágios Matthéos) on Kreikan kylä, joka sijaitsee Korfun saarella. Se kuuluu hallinnollisesti Etelä-Korfun kuntaan, Korfun alueyksikköön ja Jooniansaarten alueeseen. Kylän väkiluku on 1 088 (vuonna 2011). Ágios Matthaíoksen kylä sijaitsee Korfun eteläisissä sisäosissa linnuntietä noin 15 kilometriä etelälounaaseen saaren keskuksesta Korfun kaupungista. Kylä samoin kun sen pääkirkko on nimetty Pyhän Matteuksen mukaan. Ágios Matthaíos muodostaa myös laajemman kyläyhdyskunnan (Δημοτική Κοινότητα Αγίου Ματθαίου, Dimotikí Koinótita Agíou Matthaíou), johon kuuluvat varsinaisen Ágios Matthaíoksen kylän lisäksi kylät Chalikoúnas ja Skála. Koko yhdyskunnan väkiluku on 1 190. Aiemmin kylä kuului Meliteieísin kuntaan ja vuosina 2011–2019 Korfun kuntaan ja sen Meliteieísin kunnallisyksikköön. == Lähteet == == Aiheesta muualla == * Luokka:Jooniansaarten kylät
Ampelókipoi (Zákynthos)

Ampelókipoi () on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Kylän väkiluku on 1 606 (vuonna 2011). Ampelókipoin kylä sijaitsee Zákynthoksen koillisosassa noin neljä kilometriä lounaaseen Zákynthoksen kaupungista, heti Zákynthoksen lentokentän länsipuolella. Kylän vanha nimi oli vuoteen 1953 saakka Róido (Ρόιδο), ja sitä käytetään usein edelleen. Ampelókipoi muodostaa myös laajemman kyläyhdyskunnan (Δημοτική Κοινότητα Αμπελοκήπων, Dimotikí Koinótita Ampelokípon), johon kuuluu varsinaisen Ampelókipoin kylän lisäksi kylä Kalpáki. Koko yhdyskunnan väkiluku on 1 930. == Lähteet == Luokka:Jooniansaarten kylät Luokka:Zákynthos
Efxeinoúpoli

Efxeinoúpoli () on Kreikan kaupunki, joka kuuluu hallinnollisesti Almyróksen kuntaan, Magnesian alueyksikköön ja Thessalian alueeseen. Sen väkiluku on 2 281 (vuonna 2011). Efxeinoúpolin pieni kaupunki sijaitsee heti Almyróksen kaupungin länsipuolella ja on sen esikaupunki. Efxeinoúpoli muodostaa myös laajemman kaupunkiyhdyskunnan (Δημοτική Κοινότητα Ευξεινουπόλεως, Dimotikí Koinótita Efxeinoupóleos), johon kuuluu varsinaisen Efxeinoúpolin kaupungin lisäksi Ágios Ioánniksen kylä. Koko yhdyskunnan väkiluku on 2 293. == Lähteet == Luokka:Almyrós Luokka:Thessalian kaupungit
Gaïtáni

Gaïtáni (, ) on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Gaïtáni muodostaa oman kyläyhdyskuntansa (Δημοτική Κοινότητα Γαϊτανίου, Dimotikí Koinótita Gaïtaníou). Kylän väkiluku on 1 899 (vuonna 2011). Gaïtánin kylä sijaitsee Zákynthoksen itäosissa Zákynthoksen kaupungin länsipuolella. Kylän kirkko on omistettu Kaikkivaltiaalle (Pantokrátoras) sekä pyhittäjä Joosef Samakos Kreetalaiselle, jonka pyhäinjäännökset Kreetalta pakolaisina tulleet toivat kylään vuonna 1669. == Lähteet == Luokka:Jooniansaarten kylät Luokka:Zákynthos
Karditsomagoúla

Karditsomagoúla () on Kreikan kaupunki, joka kuuluu hallinnollisesti Kardítsan kuntaan, Kardítsan alueyksikköön ja Thessalian alueeseen. Se muodostaa oman kaupunkiyhdyskuntansa (Δημοτική Κοινότητα Καρδιτσομαγούλας, Dimotikí Koinótita Karditsomagoúlas). Kaupungin väkiluku on 2 063 (vuonna 2011). Karditsomagoúlan pieni kaupunki sijaitsee Pámisos-joen varrella noin kolme kilometriä pohjoiseen Kardítsan keskustasta. Se on nykyisin käytännössä kasvanut kiinni Kardítsaan ja on sen esikaupunki. Asutus mainitaan turkkilaisissa lähteissä vuonna 1454/1455 nimellä Magoúla Moustafá (Μαγούλα Μουσταφά). Kaupungissa on kaksikaarinen Pámisoksen ylittävä silta, joka on rakennettu 1800-luvun lopulla. == Lähteet == Luokka:Kardítsa Luokka:Thessalian kaupungit
Katastári

Katastári (, ) on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Katastári muodostaa oman kyläyhdyskuntansa (Δημοτική Κοινότητα Κατασταρίου, Dimotikí Koinótita Katastaríou). Kylän väkiluku on 1 378 (vuonna 2011). Katastárin kylä sijaitsee Zákynthoksen koillisosassa noin 17 kilometriä luoteeseen saaren keskuksesta Zákynthoksen kaupungista. Kylän edustan rannikolla on vanha suola-allas (alykí), joka on antanut nimensä koko Alykésin seudulle. Kylä levittäytyy laajalle alueelle, ja osa siitä on vanhaa yläkylää noin 1,5 kilometrin päässä merenrannasta, osa puolestaan sijaitsee rannikolla ja suola-altaalla. Suola-altaan lähelle laskee joki. Varhaisin maininta kylästä on venetsialaisvallan ajalta vuodelta 1498. Aiemmin kylä kuului Alykésin kuntaan ja vuodesta 2011 lähtien Zákynthoksen kunnan Alykésin kunnallisyksikköön. == Lähteet == == Aiheesta muualla == Luokka:Jooniansaarten kylät Luokka:Zákynthos
Kranéa (Lárisa)

Kranéa (), myös Kraniá (), on Kreikan kaupunki, joka kuuluu hallinnollisesti Elassónan kuntaan, Lárisan alueyksikköön ja Thessalian alueeseen. Se muodostaa oman kaupunkiyhdyskuntansa (Δημοτική Κοινότητα Κρανέας Ελασσόνας/Ελασσόνος, Dimotikí Koinótita Kranéas Elassónas/Elassónos). Kaupungin väkiluku on 2 691 (vuonna 2011). Kranéan pieni kaupunki sijaitsee noin 26 kilometriä luoteeseen Elassónasta. Se on rakennettu noin 760 metrin korkeuteen merenpinnasta laskettuna. Asutuksen aiempi nimi oli Xirokraniá (Ξηροκρανιά). Seudun pääelinkeinoja ovat maanviljely, karjankasvatus ja mehiläistenhoito. Kaupungin nähtävyyksiin kuuluu Palaiokarián luostari. Aiemmin kaupunki kuului Antichásian kuntaan ja vuodesta 2011 lähtien Elassónan kunnan Antichásian kunnallisyksikköön. == Lähteet == Luokka:Elassóna Luokka:Thessalian kaupungit
Kynopiástes

Kynopiástes () on Kreikan kylä, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Kylän väkiluku on 1 054 (vuonna 2011). Kynopiástesin kylä sijaitsee Korfun keskiosissa noin kymmenen kilometriä etelälounaaseen saaren keskuksesta Korfun kaupungista. Kylän monet vanhat talot ovat kartanoita 1600–1800-luvuilta. Kynopiástes muodostaa myös laajemman kyläyhdyskunnan (Δημοτική Κοινότητα Κυνοπιαστών, Dimotikí Koinótita Kynopiastón), johon kuuluvat varsinaisen Kynopiástesin kylän lisäksi kylät Chrysiís, Pikoulátika ja Soulaíika. Koko yhdyskunnan väkiluku on 2 290. Aiemmin kylä kuului Achílleion kuntaan ja vuosina 2011–2019 Korfun kuntaan ja sen Achílleion kunnallisyksikköön. == Lähteet == Luokka:Jooniansaarten kylät Luokka:Keski-Korfu ja Diapontiset saaret
Lithakiá

Lithakiá () on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Lithakiá muodostaa oman kyläyhdyskuntansa (Δημοτική Κοινότητα Λιθακιάς, Dimotikí Koinótita Lithakiás). Kylän väkiluku on 1 307 (vuonna 2011). Lithakián kylä sijaitsee Zákynthoksen eteläisissä sisäosissa linnuntietä noin 10 kilometriä lounaaseen Zákynthoksen kaupungista ja noin 2,5 kilometriä sisämaahan saaren etelärannikon Laganáksenlahdesta. Kylän tärkeimmät kirkot ovat Neitsyt Maria (Panagía) Faneroménin kirkko 1300-luvulta ja Pyhän Johannes Teologin (Ágios Ioánnis Theológos) kirkko 1500-luvulta. Aiemmin kylä kuului Laganáksen kuntaan ja vuodesta 2011 lähtien Zákynthoksen kunnan Laganáksen kunnallisyksikköön. == Lähteet == Luokka:Jooniansaarten kylät Luokka:Zákynthos
Mouzáki (Zákynthos)

Mouzáki (, ) on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Kylän väkiluku on (2021). Mouzákin kylä sijaitsee Zákynthoksen eteläisissä sisäosissa noin kymmenen kilometriä lounaaseen saaren keskuksesta Zákynthoksen kaupungista ja noin neljä kilometriä sisämaahan saaren etelärannikon Laganáksenlahdesta. Mouzáki muodostaa oman kyläyhdyskuntansa (Δημοτική Κοινότητα Μουζακίου, Dimotikí Koinótita Mouzakíou), johon ei kuulu muita asutuksia. Kylä on saanut nimensä Mouzákisin suvusta, joka sai maata alueelta venetsialaisilta vuonna 1478. Mouzákin pääkirkko, joka on alun perin 1700-luvulta, on omistettu Pyhälle Nikolaokselle (Ágios Nikólaos). Toinen merkittävä kirkko on Panagía (Neitsyt Maria) Viglatsoúran kirkko alun perin 1500-luvulta. Kumpikin on uusittu vuoden 1953 maanjäristyksen jälkeen. == Lähteet == Luokka:Jooniansaarten kylät Luokka:Zákynthos
Rolf Gupta

Rolf Gupta (s. 14. tammikuuta 1967 Uppsala, Ruotsi) on norjalainen kapellimestari ja säveltäjä.Rolf Gupta Store norske leksikon Gupta opiskeli Norjan musiikkikorkeakoulussa sävellystä Olav Anton Thommessenin ja Lasse Thoresenin johdolla. Hän sai myös yksityisopetusta Per Nørgårdilta ja Antonio Bibalolta. Orkesterinjohdon opintonsa Gupta suoritti Jorma Panulan (Sibelius- Akatemia), Ilja Musinin ja Herbert Blomstedtin johdolla. Amsterdamin konservatoriossa hän sai opetusta cembalonsoitossa, musiikin analyysissä ja orkesterinjohdossa. Kapellimestarina Guptan ohjelmisto on ulottunut periodisoittimin tulkitusta barokkimusiikista uusiin teoksiin. Hän on kantaesittänyt muiden muassa Ørjan Matren, Jan Erik Mikalsenin, Stian Westerhusin, Lars Petter Hagenin, Jon Øivind Nessin, Rolf Wallinin, Henrik Hellsteniuksen, Lasse Thoresenin, Olav Anton Thommessenin, Hans Werner Henzen, Luciano Berion, Magnus Lindbergin, Peter Maxwell Daviesin ja Per Nørgårdin teoksia.Rolf Gupta DaCapo Records Gupta on johtanut useiden oopperoiden, kuten Joonan kirjan (Olli Kortekangas), Manifestin (Rolf Wallin), Den fjerde nattevaktin (Gisle Kverndokk), Der Alte von Bergen (Bernhard Lang) ja Reigenin (Reinhard Lang) kantaesitykset. Gupta toimi vuosina 2003–2006 Norjan radion orkesterin ja vuosina 2004–2006 Norsk Barokkorkesterin pääkapellimestarina. Vuosina 2005–2013 hän oli Kristiansandin sinfoniaorkesterin ja Kildenin oopperan (Opera Sør) pääkapellimestarina ja taiteellisena johtajana. Gupta on myös usein toiminut vierailevana kapellimestarina ulkomaisissa orkestereissa ja oopperataloissa. Hän on saanut useita Spellemann-palkintoja, ja vuonna 1996 hänen orkesterisävellyksensä Chiaroscuro (1995) oli suositeltuna teoksena Unescon Kansainvälisessä säveltäjärostrumissa. Vuonna 2012 Gupta sai nimityksen Agderin yliopiston professoriksi. == Lähteet == Luokka:Norjalaiset kapellimestarit Luokka:Norjalaiset säveltäjät Luokka:Vuonna 1967 syntyneet Luokka:Elävät henkilöt
Pánormos (Skópelos)

Pánormos () on Kreikan kylä, joka sijaitsee Skópeloksen saarella. Se kuuluu hallinnollisesti Skópeloksen kuntaan, Sporadien alueyksikköön ja Thessalian alueeseen ja on osa Skópeloksen kaupungin kaupunkiyhdyskuntaa. Kylän väkiluku on 76 (vuonna 2011). Pánormoksen kylä sijaitsee luonnonsatamalahden pohjukassa Skópeloksen länsirannikolla noin 11 kilometriä länteen Skópeloksen kaupungista. Sen arvellaan perineen nimensä samalle paikalle usein sijoitetulta antiikin ajan Panormoksen kaupungilta. Nykyinen kylä tunnetaan rannastaan, joka on saaren parhaita. == Lähteet == Luokka:Skópelos Luokka:Thessalian kylät